Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 430/12/7707	Prešov, 17.12.2012
EEČ : 2-58-41-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že dňa 11. 05. 202 v čase od 21.30 hod. do 04.35 hod. dňa 12. 05. 2012 v Prešove, na ulici Budovateľská č. 14, v priestoroch Lineas bowling Pubu, sa XXXXX zmocnil peňaženky patriacej XXXXX, z ktorej vybral platobnú kartu Slovenskej sporiteľne, a. s., k sporožírovému účtu č. XXXXX ktorý je evidovaný na meno XXXXX, nar. XXXXX, pričom požiadal XXXXX, aby prostredníctvom odcudzenej bankomatovej karty vybral finančnú hotovosť, následne po vzájomnej dohode XXXXX vykonal dva neoprávnene výbery finančnej hotovosti z bankomatu Slovenskej sporiteľne, a. s. v XXXXX, na Ul. Exnárova č. 1 a to dňa 11. 05. 2012 o 21.41 hod. v sume 400,- Eur a dňa 12. 05. 2012 o 04.32 hod. v sume 400,- Eur, čím poškodenému XXXXX, trvale bytom XXXXX, vznikla škoda vo výške 800,- Eur, v časti týkajúcej sa obvineného XXXXX  zastavujem, pretože je nepochybné, že skutok nespáchal obvinený XXXXX.

	

lebo je nepochybné, že skutok nespáchal obvinený
Odôvodnenie:

Vyšetrovateľ Okresného riaditeľstva PZ, Odboru kriminálnej polície XXXXX  uznesením sp. zn. ČVS: ORP-575/2-OVK-PO-2012 zo dňa 24. 05. 2012 začal trestné stíhanie a uznesením zo dňa 31. 08. 2012 vzniesol obvinenie XXXXX pre pomoc k prečinu krádeže podľa § 21 ods. 1 písm. d), § 212 ods. 1 Trestného zákona na tom skutkovom základe, ako je uvedený vo výrokovej časti tohto uznesenia.  
Vyšetrovateľ Okresného riaditeľstva PZ, Odboru kriminálnej polície XXXXX dňa 05. 11. 2011 predložil tunajšej prokuratúre ukončený vyšetrovací spis s návrhom na podanie obžaloby, okrem iného aj na obvineného XXXXX.

Preskúmaním kompletného vyšetrovacieho spisu na vec sa vzťahujúceho, zabezpečených dôkazov, ako aj výpovedí svedkov, som dospel k záveru, že skutok nespáchal aj obvinený XXXXX.

Z výpovede obvineného XXXXX, jednoznačne vyplynulo, že on sám v opitom stave zobral poškodenému XXXXX bankomatovú platobnú kartu z peňaženky, keď túto mal položenú na stole, pričom obv. XXXXX tam vôbec nebol. Až následne ho telefónom zavolal obvinený XXXXX, aby poňho prišiel na svojom motorovom vozidle a po príchode mu dal odcudzenú platobnú kartu s tým, že táto je jeho a aby v najbližšom bankomate pre neho vybral peniaze pretože mal výplatu. Obvinený XXXXX vybral peniaze a tieto spolu s platobnou kartou odovzdal obv. Hlušekovi. Tieto skutočnosti v celom rozsahu a zhodne potvrdil vo svojej výpovedi aj obvinený XXXXX s tým, že on vôbec netušil, že ide o odcudzenú platobnú kartu a peniaze vybral pre obvineného Hlušeka v domnení, že karta aj peniaze sú jeho.

Žiadnymi inými dôkazmi v priebehu vyšetrovania nebolo preukázané, aby obvinený XXXXX vedel a bol uzrozumený o tom, že platobná karta nie je obv. Hlušeka, ale že táto bola ním odcudzená M. Birošovi.

Z vyššie uvedených skutočnosti je zrejme, že nebolo preukázané, aby sa skutku dopustil aj obvinený XXXXX a preto bolo potrebné rozhodnúť tak, ako je to obsiahnuté vo výrokovej časti tohto uznesenia a trestné stíhanie vedené proti nemu podľa § 215 ods. 1 písm. c) Trestného poriadku zastaviť. Obvinený XXXXX svojim konaním nenaplnil pojmové znaky skutkovej podstaty pomoci k prečinu krádeže podľa § 21 ods. 1 písm. d), § 212 ods. 1 Trestného zákona.

Podľa § 215 ods. 1 písm. c) Trestného poriadku, prokurátor zastaví trestné stíhanie, ak je nepochybné, že skutok nespáchal obvinený.

S poukazom na všetky vyššie uvedené skutočnosti som preto rozhodol tak, ako je to obsiahnuté vo výrokovej časti tohto uznesenia a trestné stíhanie vedené proti obv. XXXXX som podľa § 215 ods. 1 písm. c) Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Čerevka
prokurátor